xlsx-to-wbs

# 1. Úvod

Tento nástroj slúži na generovanie WBS (Work Breakdown Structure) z fixne definovaného hierarchického XLSX (Excel Microsoft Office Open XML Format Spreadsheet) dokumentu.

## 1.1. Štruktúra XLSX

Generátor podporuje XLSX s minimálnou, nasledovnou hierarchiou a atribútmi:

Aktivita - má viacero fáz

Fáza - má viacero podaktivít

Podaktivita - má viacero úloh

Úloha - pozostáva zo stĺpcov: [Stav, Priorita, % Dokončenia, Riešiteľ, Od aktuálny, Do aktuálny, Výstup, Má akceptovať <iná autorita/inštitúcia>]

Náhľad:



Názvy uvedených stĺpcov sú fixne dané.

Dokumnet môže obsahovať ďalšie nepovinné stĺpce a všetky stĺpce vrátane povinných, môžu byť uvedené v akomkoľvek poradí.

Hodnoty pre Prioritu sú definované číslami od 0 do 4 a prekladajú sa nasledovne:

0 - Excluded

1 - Must

2 - Should

3 - Could

4 - Would

Hodnoty pre Stav sú definované nasledovne:

Podľa plánu

Dokončené

Zrušené

Oneskorené


Budúca úloha

# 1.2. Načítanie XLSX s metadátami

Horná časť okna predstavuje informácie o XLSX dokumente a orientácii v ňom.


Stlačením tlačidla “Hľadať” sa otvorí systémové okno na prehľadávanie priečinkov, prostredníctvom ktorého treba vybrať XLSX dokument so štruktúrou podľa sekcie 1.1.

Absolútna cesta k dokumentu sa zobrazí v hornom, textovom poli. Toto pole je povinné.




Následne je potrebné určiť poradie zošitu v dokumente, ktorý obsahuje dáta v štruktúre podľa sekcie 1.1.

Východzia hodnota pre číslo zošitu v XLSX je 1 t.j. prvý zošit aj v prípade, že pole bude prázdne.



Posledným pomocným identifikátorom dát dokumentu je pole pre číslo titulného riadku, ktoré obsahuje presne definované názvy podľa sekcie 1.1.


Východzia hodnota pre číslo titulného riadku je 1 t.j. prvý riadok a to aj v prípade, že pole bude prázdne.




# 1.3. Výber vlastností pre generovanie WBS

Spodná časť okna sa zameriava na nastavenia spojené s generovaním výstupného WBS súboru.

Pole pre názov hlavného prvku WBS je povinné. WBS musí deklarovať prvok, alebo bunku, pod ktorou sú podvesené hierarchické aktivity uvedené v sekcii 1.1.



Nasledujúce pole určujúce šírku WBS prvku nie je povinné. Do poľa je možné vložiť číslo, ktoré určuje maximálnu šírku WBS prvku alebo bunky v pixeloch. Pole môže zostať prázdne a tým pádom, nebude použitý žiaden limit. Inak povedané, prvok alebo bunka bude široká ako jej textový obsah.



Existuje možnosť farebného vyzobrazenia prvku reprezentujúceho úlohu so všetkými jej vlastnosťami.

Pozadie prvku úlohy sa podľa stavu dokončenia zafarbý nasledovne:


Podľa plánu - modré pozadie

Dokončené - zelené pozadie


Zrušené - červené pozadie

Oneskorené - oranžové

Budúca úloha - bez zafarbenia




Existuje možnosť zobraziť WBS prvok bez orámovania, čo znamená, že sa v grafe zobrazí iba čístý, nefarebný, neohraničený text. Vyhľadom k tejto možnosti, nie je možné použiť žiadne nastavenie aplikujúce akékoľvek zafarbenie. Týka sa to predchadzajúcej možnosti a výberu dizajnu nižšie.



Možnosť voľby dizajnu WBS prvku umožňuje aplikovať farebnú tému, ktorá bude podliehať každému prvku alebo bunke. Je možné zvoliť jednu z nasledujúcich dvoch možností:

Štandard, bez farby


Žlté pozadie, červený rám



Formát výstupného súboru pre WBS obsahuje dve možnosti:

SVG (Scalable Vector Graphics)

EPS (Encapsulated PostScript)




Po stlačení tlačidla “Vytvoriť WBS” program otvorí systémové okno na prehľadávanie priečinkov a požiada o umiestnenie a názov súboru, pod ktorým má byť vygenerovaný a uložený WBS diagram.

Následne program načíta XLSX dokument a podľa nastavených vlastností pre generovanie WBS uloží na disk výsledný diagram bez pozadia, vo formáte špecifikovanom v prgorame. (preto, nie je nutne uvádzať príponu súboru v systémovom okne, stačí iba názov).

# 2. Praktická ukážka


Máme k dispozícii nasledovný XLSX dokument, kde sa dáta nachádzaju na prvom zošite a začínajú na 3. riadku, kde sú uvedené potrebné názvy stĺpcov, ako je uvedene v sekcii 1.1.




V programe nastavíme tieto vlastnosti a vyberieme umiestnenie XLSX dokumentu.

Následne si nastavíme vlastnosti pre generovanie WBS ako sa nám páči a spustíme generovanie.

Vyplnené okno programu vyzerá nasledovne:



Následne, ak všetko prebehlo úspešne, dostaneme hlášku o úspešnom generovaní a umiestnení WBS diagramu.



Zgenerovaný WBS diagram vyzerá nasledovne:

